บันทึกมรณะ เกมล่าท้าอนาคต

บันทึกมรณะ เกมล่าท้าอนาคต (; โรมาจิ: "Mirai Nikki"; : บันทึก (ประจำวัน) แห่งอนาคต) เป็นการ์ตูนญี่ปุ่น วาดและแต่งเรื่องโดย ซาคาเอะ เอสุโนะ ลงตีพิมพ์ในนิตยสารการ์ตูนญี่ปุ่นรายเดือน โชเน็นเอซ ในเครือสำนักพิมพ์คาโดคาวะโชเท็น ตั้งแต่ฉบับประจำเดือนมีนาคม พ.ศ. 2549 ปัจจุบันมีภาคเสริมเนื้อเรื่องโดยใช้ชื่อว่า (未来日記：モザイク) โดยผู้แต่งและสำนักพิมพ์เดียวกัน
เนื้อเรื่อง.
อามาโนะ ยูกิเทรุ เด็กผู้ชายนักเรียนมัธยมต้นปีที่2 ผู้ซึ่งชอบเก็บตัวและหลีกเลี่ยงการปฏิสัมพันธ์กับผู้อื่น และยังชอบจดบันทึกเรื่องราวประจำวันลงในโทรศัพท์มือถือ วันหนึ่ง เดอุส เอ็กซ์ มาชินะ ซึ่งเป็นเทพแห่งห้วงเวลาและจักรวาลหรืออีกนัยหนึ่ง"พระเจ้า"ในจินตนาการของยูกิเทรุ ได้ยื่นข้อเสนออย่างหนึ่งให้ยูกิเทรุ ซึ่งจะเปลี่ยนชีวิตของเขาไปตลอดกาล
ยูกิเทรุได้พบว่าโทรศัพท์มือถือที่เคยใช้จดบันทึกเรื่องราวต่างๆ ได้แสดงถึงเรื่องราวที่จะเกิดขึ้นในอนาคต ชีวิตของเขาได้เปลี่ยนไปในทางที่ดีขึ้น แต่เพียงไม่นาน เขาก็ต้องถูกไล่ฆ่าอย่างปริศนาโดยฆาตกรต่อเนื่อง แต่ก็ถูกช่วยไว้โดยเด็กผู้หญิงคนหนึ่ง..
แท้ที่จริงเดอุสซึ่งยูกิเทรุคิดว่าเป็นเพียงพระเจ้าในจินตนาการ ได้คิดเกมหนึ่งขึ้นมา โดยมีผู้เข้าร่วม 12 คน แต่ละคนจะได้รับ "บันทึกแห่งอนาคต" โดยบันทึกของแต่ละคนจะทำหน้าที่ต่างๆกันไป และจะต้องใช้บันทึกของตัวเองค้นหาตัวตน และฆ่าหรือทำลายบันทึกผู้เข้าร่วมคนอื่นๆ ซึ่งบันทึกแห่งอนาคนอันใดถูกทำลายผู้ถือครองบันทึกก็จะตายไปด้วย จนคนสุดท้ายที่เหลือรอดจะได้สืบทอดตำแหน่งและพลังอำนาจแห่งพระเจ้าของเดอุส เมื่อตัวตนของผู้ครองบันทึกถูกเปิดเผย ข้อความ DEAD END และเหตุการณ์ที่ตนเองจะถูกฆ่าจะปรากฏในบันทึก แต่ผู้ครองบันทึกสามารถเปลี่ยนอนาคตที่ตัวเองจะถูกฆ่าได้ การต่อสู้ระหว่างผู้ถือครองบันทึกแห่งอนาคตจึงขึ้นอยู่กับไหวพริบและความสามารถของตนล้วนๆ
อามาโนะ ยูกิเทรุ ชื่อเล่นยุกกี้ เด็กผู้ชายธรรมดาซึ่งชอบหลีกเลี่ยงปฏิสัมพันธ์ทุกอย่างและชอบเพียงแต่สังเกตการณ์ ได้รับบันทึกแห่งอนาคตจากเดอุส ซึ่งเขาคิดว่าเป็นเพียงพระเจ้าในจินตนาการ แต่บันทึกนั้นได้เปลี่ยนชีวิตเขาจาก "ผู้ชม" กลายเป็น "ผู้เล่น" โอกาสของยูกิเทรุในการเอาชีวิตรอดในเกมมรณะนี้มีน้อยมาก ความสามารถพิเศษของยูกิเทรุที่ใช้ได้ในการต่อสู้มีเพียงอย่างเดียวคือความแม่นยำสูงในปาลูกดอก แต่เขาก็สามารถพลิกสถานการณ์จากการที่เกือบจะถูกฆ่าได้อยู่เสมอ
ความสามารถของบันทึกแห่งอนาคต คือ "บันทึกไม่จำกัด" โทรศัพท์มือถือที่สามารถแสดงข้อมูลของเหตุการณ์ทุกอย่างที่จะเกิดขึ้นรอบๆตัวของยูกิเทรุภายในเวลา 2 นาที มีสิ่งเดียวที่บันทึกนี้ไม่บอกคือข้อมูลเกี่ยวกับตัวยูกิเทรุเอง
กาไซ ยูโนะ เด็กผู้หญิงเพื่อนร่วมห้องเดียวกับยูกิเทรุที่ดูเหมือนจะเพียบพร้อมไปทุกด้าน ทั้งการเรียนและการกีฬา บุคลิกหน้าตา ไหวพริบและสติปัญญาอันชาญฉลาด ผู้ซึ่งเข้ามาในชีวิตของยูกิเทรุและได้เปลี่ยนยูกิเทรุไปอย่างสิ้นเชิง ไม่มีใครคิดว่าเบื้องหลังของเด็กผู้หญิงที่ดูสมบูรณ์พร้อมอย่างยูโนะ จะเต็มไปด้วยจิตใจอันผิดปกติ ความคิดและความรู้สึกอันสุดโต่ง และความหลงใหลอย่างผิดปกติต่อยูกิเทรุ ยูโนะมีส่วนช่วยอย่างมากในการเอาตัวรอดและพัฒนาความสามารถของยูกิเทรุในเกมมรณะนี้
ความสามารถของบันทึกแห่งอนาคต คือ "บันทึกยูกิเทรุ" โทรศัพท์มือถือที่สามารถแสดงข้อมูลของยูกิเทรุทุกๆ10นาทีครอบคลุมระยะเวลาถึง90วันข้างหน้า โดยธรรมดาบันทึกนี้ถือว่าไร้ประโยชน์ที่สุดสำหรับเธอคนเดียว แต่เมื่อใช้ร่วมกับบันทึกไม่จำกัดของยูกิเทรุ จะทำให้บันทึกของทั้งสองนั้นไร้เทียมทาน
ฮิยามะ ทาคาโอะ อาจารย์ในโรงเรียนเดียวกับยูกิเทรุ ได้กลายเป็นฆาตกรต่อเนื่องหลังจากได้รับบันทึกแห่งอนาคต พยายามไล่ฆ่ายูกิเทรุแต่ไม่สำเร็จจากการช่วยเหลือของยูโนะ และถูกยูกิเทรุฆ่าเสียเอง
ความสามารถของบันทึกแห่งอนาคตคือ "บันทึกฆาตกร" โทรศัพท์มือถือที่สามารถแสดงการเคลื่อนไหวของเหยื่อที่ถูกกำหนดไว้แล้วว่าจะถูกฆ่า
คุรุสึ เคย์โง สารวัตรฝีมือดีประจำสถานีตำรวจซากุรามิ ได้ช่วยเหลือยูกิเทรุจากการก่อวินาศกรรมของผู้ถือครองบันทึก ได้ร่วมมือกับยูกิเทรุและยูโนะในการต่อสู้กับผู้ถือครองคนอื่นๆ แต่ภายใต้ความทะเยอทะยานบางอย่างของตนท้ายที่สุดก็ได้ร่วมมือกับผู้ครองบันทึกอันดับ9หักหลังยูกิเทรุและยูโนะ และได้หักโทรศัพท์มือถือซึ่งเป็นบันทึกแห่งอนาคตของตัวเองทิ้งหลังจากการพ่ายแพ้ต่อยูกิเทรุ
ความสามารถของบันทึกแห่งอนาคตคือ "บันทึกสืบสวน" โทรศัพท์มือถือที่สามารถแสดงข้อมูลของคดีที่จะเกิดขึ้นในเขตรับผิดชอบของตัวเอง
โฮโจ เรย์สุเกะ ลูกชายของเพื่อนของแม่ยูกิเทรุ แม่ของยูกิเทรุรับมาเลี้ยงดูชั่วคราวหลังจากพ่อแม่ของเรย์สุเกะเสียชีวิตจากการฆ่าตัวตายหมู่ของลัทธิโอเมคะตะเคียว ภายใต้รอยยิ้มและอุปนิสัยเหมือนกับเด็ก4ขวบธรรมดาๆ แต่ภายในใจของเรย์สุเกะนั้นมีความทะเยอทะยานอันแรงกล้าที่จะแสดงให้คนอื่นเห็นว่าตนเองเป็นคนเก่งที่สุด เรย์สุเกะวางแผนและพยายามฆ่ายูกิเทรุและยูโนะแต่ล้มเหลวหลายครั้ง ท้ายที่สุดก็สามารถเล่นงานทั้ง2คนจนเกือบตายได้ แต่ก็ไม่สำเร็จและถูกฆ่าตายในที่สุด
ความสามารถของบันทึกแห่งอนาคต คือ "บันทึกไฮเปอร์วิชั่น" สมุดบันทึกที่สามารถแสดงภาพวาดเหตุการณ์ที่เกี่ยวกับเขาล่วงหน้า 3 ช่วงเวลาต่อวัน คือ เช้า กลางวัน และเย็น
คาสึกาโนะ สึบากิ ผู้รับใช้แห่งเทพ ผู้ซึ่งมีตาทิพย์เจ้าลัทธิโอเมคะตะเคียว เคย์โงพายูกิเทรุและยูโนะไปหาหลังจากที่บันทึกของตนขึ้นข้อมูลว่าผู้ครองบันทึกที่ก่อวินาศกรรมถูกสึบากิจับไว้ และสึบากิก็ขอได้ความช่วยเหลือจากยูกิเทรุหลังจากบันทึกแห่งอนาคตของตนขึ้นข้อความ DEAD END ภายใต้หน้ากากของเจ้าลัทธิที่มีผู้ศรัทธาจำนวนมาก แท้ที่จริงสึบากิได้รับความเจ็บปวดทรมานมากจากการที่เธอเป็นเพียงของเล่นให้กับคนในลัทธิ จนเป็นเหตุให้สึบากิมีความพยาบาทอยากจะทำลายล้างโลกให้สูญสิ้น หลังจากการพยายามฆ่าของผู้ครองบันทึกอันดับที่ 12 ล้มเหลว ก็ได้เปิดเผยตัวตนที่แท้จริงและพยายามฆ่ายูโนะและยูกิเทรุ แต่หลังจากถูกยูกิเทรุจับจุดอ่อนของบันทึกแห่งอนาคตของตนได้ ก็พ่ายแพ้และเสียชีวิต
ตัวละคร.
ผู้ครองบันทึกแห่งอนาคต.
มีความอนาจารเป็นอย่างมาก ถึงกับจับอามาโนะ ยูกิเทรุ จูบและสั่งให้คนในลัทธิข่มขืน กาไซ ยูโนะ
ความสามารถของบันทึกแห่งอนาคตคือ "บันทึกพันลี้" ม้วนคัมภีร์ที่สามารถแสดงอนาคตของทุกคนที่อยู่ภายใต้การควบคุมของเธอ และให้อำนาจในการควบคุมคนด้วย อีกทั้งยังสามารถมองเห็นอนาคตได้จนถึงจุดสิ้นสุด
อิคุซาบะ มาร์โคกับมิคามิ ไอ ทั้งสองเป็นคู่รักกัน โดย อิคุซาบะ และ ไอ ทั้งสองเป็นลูกน้องของ 8th "ยูชิตะ คามาโด" โดยมีความฝันจะแต่งงานกัน ถูกส่งมาเพื่อสังหาร 1st "อามาโนะ ยูกิเทรุ" โดยไล่ อามาโนะ ยูกิเทรุ ไปจนถึง ซากุระมิ ทาวเวอร์ แต่สุดท้ายก็ได้พ่ายแพ้และถูกทิ้งไว้บนหอคอยที่จะถล่ม
ความสามารถของบันทึกแห่งอนาคต คือ "บันทึกแลกเปลี่ยน" โดยสามารถมองเห็นถึงอนาคตของกันและกัน
อูเอชิตะ คามาโด เป็นเจ้าของบ้านเด็กกำพร้า หญิงสาวรูปร่างใหญ่โตไม่เหมาะกับหน้าตา
ความสามารถของบันทึกแห่งอนาคต คือ "บันทึกเพิ่มจำนวน" เป็นเครือข่ายเน็ตเวิร์กที่เปลี่ยนมือถือของคนธรรมดาให้กลายเป็นบันทึกอนาคตได้ เรียกบันทึกเหล่านี้ว่า "บันทึกลูกหลาน" แต่ต่างจากผู้ครอบครองบันทึกทั่วไปคือ หากบันทึกลูกหลานถูกทำลายตัวผู้ครองบันทึกจะไม่ถูกทำลายด้วย
อุริว มิเนเนะ ภายใต้รูปร่างหญิงสาวอันบอบบาง มิเนเนะเป็นผู้ก่อการร้ายระดับโลกที่เชี่ยวชาญด้านวางระเบิด ตอนมิเนเนะยังเด็กพ่อแม่ได้ตายในสงครามระหว่างศาสนาจนเป็นเหตุให้มิเนเน่ไม่เชื่อในพระเจ้า และพยายามที่จะทำลายล้างทุกอย่างที่เกี่ยวกับพระเจ้า มิเนเน่หายูกิเทรุและพยายามฆ่าเป็นรายแรกหลังจากเริ่มเกมอย่างเป็นทางการ มิเนเน่วางระเบิดจำนวนมากไว้ในโรงเรียนของยูกิเทรุ และควบคุมการระเบิดเพื่อดักให้ยูกิเทรุติดกับ แต่ภายหลังแผนก็ล้มเหลวจากการร่วมมือของ ยูกิเทรุ ยูโนะ และเคย์โง และพลาดท่าเสียตาข้างหนึ่งให้ยูกิเทรุ แต่สามารถหนีไปได้จากความสามารถของบันทึกแห่งอนาคตของตนเอง ภายหลังการหลบหนีก็ถูกจับโดยสึบากิผู้ครองบันทึกอันดับ6 แต่ก็ยังสามารถรอดมาได้และร่วมมือกับเคย์โง มิเนเน่กลายเป็นกำลังสำคัญให้กับยูกิเทรุต่อสู้กับเคย์โงหลังจากถูกหักหลัง
ความสามารถของบันทึกแห่งอนาคตคือ "บันทึกหลบหนี" โทรศัพท์มือถือที่บอกเส้นทางหลบหนีที่ปลอดภัยที่สุดให้กับตัวเอง
มิเนเน่ได้รับบันทึกแห่งอนาคตมาตอนที่พลาดท่าในระหว่างการหลบหนีจากการก่อวินาศกรรมลอบฆ่าบาทหลวงชั้นสูงในขณะที่มาเยือนญี่ปุ่นไม่สำเร็จ
สึคิชิม่า คะริวโด ชายลึกลับที่มีจิตผิดปกติ รักและหลงใหลสุนัขมากกว่าครอบครัวและตนเอง หลังจากถูกคนสงสัยจึงให้คนอื่นลงมือแทนตนเอง แต่ก็ถูกฆ่าตายโดยเคย์โง
ความสามารถของบันทึกแห่งอนาคต คือ "บันทึกฝึกสัตว์" โทรศัพท์มือถือที่สามารถดูสถานะและสั่งการสุนัขของตนเป็นกลุ่มๆได้
จอห์น บั๊คส์ นายกเทศมนตรีเมืองซากุระมิ
ความสามารถของบันทึกแห่งอนาคต คือ "เดอะ วอทเชอร์" สามารถแอบดูไดอารี่ของผู้อื่นได้
ฮิราซากะ โยโมทสึ ชายตาบอดผู้ซึ่งรักความยุติธรรมเป็นชีวิตจิตใจ มีความสามารถในการฟังเสียงได้ดีมาก ใช้บันทึกของตัวเองเพื่อรักษาความยุติธรรมในมุมมองของตัวเอง และยังสามารถสะกดจิตคนหมู่มากได้ในเวลาเดียวกันอีกด้วย หลังจากการพยายามฆ่าผู้ครองบันทึกคนอื่นๆในเหตุการณ์ที่ลัทธิโอเมคะตะเคียวไม่สำเร็จก็พยายามฆ่าตัวตายพร้อมกับสึบากิ(6th) แต่ก็ถูกยูโนะจัดการ
ความสามารถของบันทึกแห่งอนาคตคือ "บันทึกธรรมมะ" เครื่องเล่นเทปที่สามารถบอกถึงเหตุการณ์ที่อยุติธรรมที่โยโมทสึเห็นว่าไม่ถูกต้องและต้องแก้ไข และยังสามารถสะกดจิตคนหมู่มากได้ภายในระยะเวลาหนึ่ง
ตัวละครรอง.
เทพเจ้าแห่งกาลเวลาและอวกาศ ผู้ริเริ่มเซอร์ไวเวิลเกม มีอำนาจในการเปลี่ยนแปลงกฎแห่งความเป็นไป ในการสร้างหรือลบสิ่งใดก็ได้ออกจากโลกแห่งความจริง
มุรุมุรุ -  ปีศาจทาสรับใช้ของเดอุส มีนิสัยขี้เล่น แก่นแก่น ชอบทานจุกจิกอยู่ตลอดเวลา ผู้ให้คำแนะนำแก่ผู้เล่นในเซอร์ไวเวิลเกม เคยไปเที่ยวกับ อากิเสะ อารุในตอนเสริมท้ายเรื่อง ตัวดำๆเล็กๆม่วงๆมีไฝ มีหางดำๆ 
เด็กชายลึกลับ มีความฝันอยากเป็นนักสืบที่เก่งที่สุดในโลก อารุชอบยูกิเทรุ เป็นหนุ่มYโดยกำเนิดชอบยูกิเทรุจนขนาดตายแทนได้และรักยูกิเทรุไปไม่น้อยกว่ายูโนะ อารุมีสติปัญญาที่เฉียบแหลม สามารถทำนายและสรุปเรื่องราวได้อย่างแม่นยำ ทั้งยังมีความสามารถในการป้องกันตัวไม่น้อยไปกว่ากาไซ ยูโนะ บันทึกลูกหลานที่ได้รับจาก 8th คือ "บันทึกนักสืบ" สามารถบอกเหตุการณ์ที่เกิดขึ้นจากผู้ครอบครองบันทึกผู้อื่นได้ ไม่เหมือนกับเดอะ วอทเชอร์ ที่จะบอกเฉพาะสิ่งที่บอกในบันทึกของผู้อื่น แต่จะบอกเรื่องราวที่จะเกิดขึ้นจริงจากการกระทำของผู้ครองบันทึก แต่พอไปตอนสุดท้ายเขาได้ไปจูบกับยูกิเทรุและเขาได้ถูกฆ่าตายโดย กาไซ ยูโนะ และไม่สามารถรักยูกิเทรุต่อไปได้
เด็กชายผู้ร่ำรวย เรียนอยู่ห้องเดียวกับยูกิเทรุ ชอบจิกกัด ถากถางยุกิเทรุอยู่บ่อยๆ มีนิสัยขี้โอ่ แต่ก็รักเพื่อนและพร้อมจะสละทุกอย่างเพื่อเพื่อนได้ บันทึกของเขาคือบันทึกลูกหลานจาก 8th ชื่อว่า "บันทึกคิง โคซากะ" สามารถบอกความสำเร็จทุกอย่างที่เกิดขึ้นในอนาคตของเขาได้ และ "บันทึกนีโอ คิง โคซากะ" สามารถบอกความสำเร็จทุกอย่างของตัวเขาและคนรอบข้างที่เกิดขึ้นในอนาคตได้
เด็กสาวนิสัยห้าว ลูกสาวของ 10th ต่อสู้กับพวกยูกิเทรุภายใต้การบัญชาของพ่อ แต่เมื่อพ่ายแพ้ก็ตกลงปลงใจเป็นเพื่อนสนิทกับยูกิเทรุและพร้อมจะทำทุกอย่างให้ แต่ไม่ใช่กับยูโนะ เพราะเธอได้รู้ถึงอันตรายของเธอ ฮินาตะพูดด้วยสำเนียงเหน่อ บันทึกลูกหลานที่ได้รับจาก 8th ของเธอคือ "บันทึกมิตรภาพ" สามารถบอกอนาคตทุกอย่างของเพื่อนๆของเธอได้
เพื่อนสนิทของฮินาตะ หลงรักฮินาตะ แต่ก็เข้าใจและอยู่ในระยะห่างที่เหมาะสม เธอมักจะจ้องหน้าอกและคอยติดตามความเปลี่ยนแปลงของมันตลอด บันทึกลูกหลานที่เธอได้รับจาก 8th คือ "บันทึก เลิฟ เลิฟ ฮินาตะ" สามารถบอกอนาคตทุกอย่างที่เกิดขึ้นกับฮินาตะได้ คล้ายกับบันทึกยูกิเทรุของยูโนะ
ลูกน้องของคุรุสุ เคย์โงะ (4th) ภายหลังคุรุสุเสียชีวิตได้มีบทบาทมากขึ้นในฐานะตำรวจและคอยช่วยเหลือยูกิเทรุ
เป็นคนที่ค่อนข้างซื่อ แต่ก็ยึดมั่นในความถูกต้องและขยันทำงาน
แม่ของยูกิเทรุ กลับบ้านแค่นานๆครั้ง เธอทำงานในบริษัทเกม ชอบหยอกเย้ายูกิเทรุอยู่บ่อยๆ จุกจิกในเรื่องอาหารมาก แต่สุดท้ายก็ถูก อามาโนะ คุโร่ ฆ่าโดยการแทง แค่เธอเป็นคนที่ใจดีมากๆ อยากให้ กาไซ ยุโนะ แต่งงานกับ อามาโนะ ยูกิเทรุ
พ่อของยูกิเทรุ หย่าร้างกับเรอา นิสัยขี้หลีและขี้เล่น ชอบหยอกล้อยูกิเทรุเช่นเดียวกับเรอา
เด็กหญิงผู้ปลอมเป็นมิโกะ ในลัทธิของ 6th เป็นเด็กกำพร้าในการดูแลของ 8th บันทึกอนาคตของเธอคือ "บันทึกเด็กกำพร้า" สามารถบอกอนาคตของเด็กกำพร้าทุกคนในการดูแลของ 8th
เด็กกำพร้าในการดูแลของ 8th มีความสามารถในการวางกับระเบิด บันทึกของเขาคือ"บันทึกก๊อปปี้" สามารถเลียนแบบความสามารถของบันทึกอนาคตอื่นๆได้
พ่อของกาไซ ยูโนะ เจ้าของธนาคารกาไซ หมกมุ่นกับงานจนไม่มีเวลากลับบ้าน ถูกยูโนะฆ่าและหมกศพไว้ในบ้าน
แม่ของกาไซ ยูโนะ เป็นแม่บ้าน มีอาการทางจิต เมื่อเครียดมาจากสามี จะได้แต่โทษตัวเอง แต่มักจะไปลงกับยูโนะอย่างทารุณ ต่อมากถูกยูโนะฆ่าและหมกศพไว้ในบ้านพร้อมสามี